Document ID: 32008R0049

REGULAMENTUL (CE) NR. 49/2008 AL COMISIEI
din 21 ianuarie 2008
de stabilire a cantității de porumb disponibile spre intervenție pentru etapa nr. 2 a anului de comercializare 2007/2008
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor (1),
având în vedere Regulamentul (CE) nr. 824/2000 al Comisiei din 19 aprilie 2000 prin care se stabilesc procedurile de preluare a cerealelor de către agențiile de intervenție și metodele de analiză pentru determinarea calității cerealelor (2), în special articolul 3a alineatul (2) al doilea paragraf,
întrucât:
(1)
Articolul 3a din Regulamentul (CE) nr. 824/2000 stabilește normele pentru alocarea cantităților de porumb eligibile spre intervenție, pentru anii de comercializare 2007/2008 și 2008/2009. Alocarea se face în două etape, denumite „etapa nr. 1” și „etapa nr. 2”.
(2)
Cantitatea totală de porumb oferită spre intervenție pe durata etapei nr. 1, cuprinsă între 1 august și 31 decembrie 2007, nu a depășit limita stabilită la articolul 5 alineatul (1) din Regulamentul (CE) nr. 1784/2003. Prin urmare, este necesar să se publice cantitatea de porumb care poate fi oferită spre intervenție în decursul etapei nr. 2 a anului de comercializare 2007/2008.
(3)
În conformitate cu articolul 3a alineatul (1) al treilea paragraf, etapa nr. 2 începe în ziua următoare publicării de către Comisie în Jurnalul Oficial al Uniunii Europene a cantității rămase disponibile spre intervenție pentru această etapă. Această zi este prima zi de depunere a ofertelor în toate statele membre și etapa respectivă se termină cel târziu la 30 aprilie în Grecia, Spania, Italia și Portugalia, la 30 iunie în Suedia și la 31 mai în celelalte state membre. În acest sens, este necesar să se prevadă intrarea în vigoare a prezentului regulament în ziua următoare publicării în Jurnalul Oficial al Uniunii Europene,
ADOPTĂ PREZENTUL REGULAMENT:
Articolul 1
Cantitatea de porumb care poate fi oferită spre intervenție pe durata etapei nr. 2 a anului de comercializare 2007/2008, conform articolului 3a din Regulamentul (CE) nr. 824/2000, este de 1 500 000 de tone.
Articolul 2
Prezentul regulament intră în vigoare în ziua următoare publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles 21 ianuarie 2008.

Labels: 3
17